সাফল্যের জোয়ারে ভাসতে থাকা বাংলাদেশ ক্রিকেট হঠাৎ করেই যেন পড়ে গেল হতাশার অন্ধকারে। সর্বশেষ দক্ষিণ আফ্রিকা সফরটি ছিলো ব্যর্থতার চাদরে মোড়া। আন্তর্জাতিক অঙ্গনে অনেক দিন ধরেই বেশ সাফল্য দেখিয়ে আসছিলো টাইগার বাহিনী। বিশেষ করে ২০১৪ সালে মাশরাফি বিন মর্তুজার কাঁধে সীমিত ওভারের অধিনায়কত্বের দায়িত্ব আসার পর যেন একটি স্বপ্নযাত্রার মধ্য দিয়ে চলছিলো এদেশের ক্রিকেট। বিশ^কাপের কোয়ার্টার ফাইনালে যাওয়া, দেশের মাটিতে একে একে পাকিস্তান, ভারত আর দক্ষিণ আফ্রিকা ও ইংল্যান্ডকে পরাস্ত করার ঘটনায় বিশ্বক্রিকেটে নতুন করে আলোচিত হতে থাকে বাংলাদেশের নাম।